

ที่ มท ๐๘๑๐.๔/ว 322 กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กุมภาพันธ์ ๒๕68

เรื่อง เป้าหมายการขับเคลื่อนน้ำดื่มสะอาดบริการประชาชนขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 322 ลงวันที่ 22 มกราคม 2568

สิ่งที่ส่งมาด้วย 1. เป้าหมายการขับเคลื่อนน้ำดื่มสะอาดบริการประชาชนฯ จำนวน 1 ชุด

2. แนวทางการขับเคลื่อนน้ำดื่มสะอาดบริการประชาชนฯ จำนวน 1 ชุด

 ตามที่ กรมส่งเสริมการปกครองท้องถิ่นได้กำหนดแนวทางการขับเคลื่อนน้ำดื่มสะอาดบริการประชาชนขององค์กรปกครองส่วนท้องถิ่น ประจำปีงบประมาณ พ.ศ. 2568 และขอความร่วมมือจังหวัด
แจ้งองค์กรปกครองส่วนท้องถิ่นดำเนินการพัฒนา ปรับปรุง และเพิ่มประสิทธิภาพระบบประปาให้สะอาด
ได้รับการรับรองคุณภาพตามประกาศกรมอนามัย เรื่อง เกณฑ์คุณภาพน้ำประปาดื่มได้ กรมอนามัย พ.ศ. 2563 ลงวันที่ 13 กรกฎาคม 2563 อย่างน้อยจังหวัดละ 1 แห่ง และติดตั้งตู้น้ำดื่มสะอาด จำนวน 20,000 จุด นั้น

กรมส่งเสริมการปกครองท้องถิ่นพิจารณาแล้ว เพื่อให้การขับเคลื่อนนโยบายน้ำดื่มสะอาดบริการประชาชนขององค์กรปกครองส่วนท้องถิ่นเกิดผลสัมฤทธิ์ เป็นรูปธรรม และมีเป้าหมายที่ชัดเจน
จึงขอความร่วมมือจังหวัดดำเนินการขับเคลื่อนน้ำดื่มสะอาดบริการประชาชนขององค์กรปกครองส่วนท้องถิ่น ดังนี้

1. พัฒนา ปรับปรุง และเพิ่มประสิทธิภาพระบบประปาให้สะอาด ได้รับการรับรองคุณภาพ
ตามประกาศกรมอนามัยฯ โดยปีงบประมาณ พ.ศ. 2567 เป้าหมายจังหวัดละ 1 แห่ง ผลการดำเนินการองค์กรปกครองส่วนท้องถิ่นผ่านการรับรองคุณภาพตามประกาศกรมอนามัยฯ จำนวน 23 แห่ง ในพื้นที่ 13 จังหวัด
จึงขอให้จังหวัดดำเนินการให้เป็นไปตามเป้าหมายที่กำหนด ทั้งนี้ ในปีงบประมาณ พ.ศ. 2568 กำหนดเป้าหมายอำเภอละ 1 แห่ง ปีงบประมาณ พ.ศ. 2569 เป้าหมายตำบลละ 1 แห่ง และปีงบประมาณ พ.ศ. 2570 เป้าหมายหมู่บ้านละ 1 แห่ง จึงขอให้จังหวัดดำเนินการประชุมคณะทำงานขับเคลื่อนน้ำดื่มสะอาดบริการประชาชนขององค์กรปกครองส่วนท้องถิ่น ระดับจังหวัด เพื่อคัดเลือกองค์กรปกครองส่วนท้องถิ่นเป้าหมาย
ในปีงบประมาณ พ.ศ. 2568 และแจ้งผลการคัดเลือกให้กรมส่งเสริมการปกครองท้องถิ่นทราบ
ทางไปรษณีย์อิเล็กทรอนิกส์ spsdla4@gmail.com ภายในวันที่ 7 มีนาคม 2568

2. ขับเคลื่อนการติดตั้งตู้น้ำดื่มสะอาด ปีงบประมาณ พ.ศ. 2568 จำนวน 20,000 จุด
ปีงบประมาณ พ.ศ. 2569 จำนวน 40,000 จุด และปีงบประมาณ พ.ศ. 2570 จำนวน 40,000 จุด

3. ขับเคลื่อนน้ำดื่มสะอาดบริการประชาชนขององค์กรปกครองส่วนท้องถิ่นตามแนวทางที่กำหนด

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

 ร.อสถ. ......................................

 ผอ.กพส. ...................................

ผอ.กง.บศ. รกน.ผชช.บศ. ...........................

 ผอ.กง.พค. .................................

 อภิวิชญ์ หน.กง. .........................

 มุดดัซซีร จนท. ...........................

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร ๐-๒๒๔๑-๙๐๐๐ ต่อ ๔๑๑6

ไปรษณีย์อิเล็กทรอนิกส์ saraban@dla.go.th